paragraph_text: U pomoć je došao i Židov Nikodem. Na početku Isusovog javnog propovijedanja, sastao se potajno s Isusom jedne noći i razgovorao o vjerskim pitanjima. Bio je ugledni Židov. Pod utjecajem prijašnjeg susreta s Isusom, došao je pomoći prilikom Isusova ukopa. Josip iz Arimateje, Nikodem i Djevica Marija prali su okrvavljeno Isusovo tijelo, nakon što su ga položili na jedan kamen na zapadnom podnožju brda. Isusovo tijelo zamotali su u laneno platno. Tijelo i povoje posipali su mirodijama. Nikodem je donio oko sto libara smjese smirne i aloja (Iv 19, 39). To je oko 32 kg. Mirodije su sprječavale naglo propadanje tijela i neugodne mirise. To sve je bilo samo privremeno, jer im se žurilo. Planirali su doći kasnije i po običaju cijelo tijelo pomazati uljem.